Ingen av de eldste stupaene er intakte i dag, men det ble også bygd en rekke stupaer i løpet av buddhismens store ekspansjonsperiode, da religionen fikk beskyttelse fra den indiske keiseren Ashoka. På denne tiden ble enkelte stupaer viktige pilegrimsmål. Etter hvert som prestisjen økte, ble mange av dem kledd i stein, ofte med billedhuggerarbeider som skildrer episoder fra Buddhas liv. Stupaen står for den fullkomne tilstand Buddha når i nirvana.